b'\n_START_ARTICLE_\nSafareig de la N\xc3\xb2ria\n_START_SECTION_\nDescripci\xc3\xb3\n_START_PARAGRAPH_\nSafareig p\xc3\xbablic municipal. Ocupa l\'edifici que l\'aixopluga, un solar molt estrat a l\'altura del carrer i eixamplat a l\'interior. L\'extrem posterior d\xc3\xb3na al cingle que aboca al llit del riu S\xc3\xa9nia, sobre el que es va construir el nucli de poblaci\xc3\xb3 medieval, aquest edifici sembla molt refet posteriorment. El rentador en si se situa a un nivell inferior al del carrer, i s\'hi accedeix mitjan\xc3\xa7ant uns esgraons refets modernament. \xc3\x89s un receptacle amb parets de 1m. d\'al\xc3\xa7ada aproximada, fetes de ma\xc3\xa7oneria amb lloses de pedra al damunt, inclinades cap a l\'aigua i amb incisions al damunt per a facilitar el rentat, sobresurten uns ferros m\xc3\xa9s moderns que sostenen taulons de fusta per penjar la roba neta. Rep l\'aigua del reguer del poble i l\'expulsa per l\'extrem contrari.\n_START_SECTION_\nHist\xc3\xb2ria\n_START_PARAGRAPH_\nPodria tractar-se d\'un element posterior al 1834, any en qu\xc3\xa8 consta documentalment una donaci\xc3\xb3 per a la realitzaci\xc3\xb3 del projecte de baixar un canal d\'aigua fins a la Pla\xc3\xa7a d\'Espanya, ja que aquesta aleshores nom\xc3\xa9s arribava fins a "La N\xc3\xb2ria". Com els altres safareigs del poble anava acompanyat d\'un abeurador, situat a la banda oposada del carrer que fou retirat.'